स्टीव जॉब्स

**स्टीवन पॉल "स्टीव" जॉब्स** () (जन्म: २४ फरवरी, १९५५ - अक्टूबर ५, २०११) एगो अमेरिकी बिजनेस टाईकून आरू आविष्कारक छेलै। हुनी एप्पल इंक केरौ सह-संस्थापक और मुख्य कार्यकारी अधिकारी छेलै। अगस्त २०११ मँ हुनी हैय पद सँ त्यागपत्र दै देलकै। जॉब्स पिक्सर एनीमेशन स्टूडियोज केरौ मुख्य कार्यकारी अधिकारीहो छेलै। सन् २००६ मँ हुनी दि वाल्ट डिज्नी कम्पनी केरौ निदेशक मंडल क सदस्यहो छेलै, जेकरौ बाद डिज्नी न पिक्सर क अधिग्रहण करी लेलौ छेलै। १९९५ मँ ऐलौ फिल्म टॉय स्टोरी क  हुनी  कार्यकारी निर्माता छेलै ।

## परिचय
कंप्यूटर, लैपटॉप आरू मोबाइल फोन बनै वाला कंपनी एप्पल के पूर्व सीईओ आरू जानल मानल अमेरिकी उद्योगपति स्टीव जॉब्स संघर्ष करी क॑ जीवन म॑ ई मुकाम हासिल करलकै। कैलिफोर्निया के सैन फ्रांसिस्को में जनमलै स्टीव के पाउल आरू कालरा जॉब्स हुनका माय स॑ गोद लेलकै। जॉब्स कैलिफोर्निया म॑ ही पढ़लै। वू समय हुनका पास पैसा के कमी छेलै आरू वू अपनौ ई आर्थिक परेशानी दूर करै लेली गर्मी के छुट्टी म॑ काम करै छेलै।

१९७२ में जॉब्स पोर्टलैंड के रीड कॉलेज सँ स्नातक करलकै। पढ़ाई के दौरान हुनका अपनौ दोस्त के कमरा मँ जमीन पर सुतना पड़लै। वू कोक के खाली बोतल बेची क॑ खाय लेली पैसा जुटबै छेलै आरू पास के कृष्ण मंदिर सँ हफ्ता मँ एक बार मिलै वाला मुफ्त भोजन भी करै छेलै। धनवान बनी जाय के बाद जॉब्स के पास लगभग ५.१ अरब डॉलर के संपत्ति छेलै आरू वू अमेरिका के ४३वाँ सबसै धनी आदमी मानलौ गेलै। जॉब्स आध्यात्मिक ज्ञान लेली भारत के यात्रा करलकै आरू बौद्ध धर्म अपनालकै। वू कैंची आश्रम नैनीताल अल्मोड़ा के संत नीम करोली बाबा सँ भी मिललौ छेलै जे हुनकरौ उज्ज्वल भविष्य के सटीक भविष्यवाणी करनै छेलै। जॉब्स १९९१ मँ लोरेन पॉवेल सँ बियाह करनै छेलै। हुनकरौ एक बेटा छै।

## प्रारंभिक जीवन
*स्टीव जॉब्स के जनम २४ फरवरी १९५५ के सैन फ्रांसिस्को, कैलिफोर्निया में होलै छेलै। स्टीव के जनम के समय हुनकौ माता-पिता के बियाह नै होलै छेलै, यही वास्तें स्टीव के कैलिफोर्निया के पॉल रेनहोल्ड जॉब्स आरू क्लारा जॉब्स गोद ल लेलकै छेलै। क्लारा जॉब्स कॉलेज सँ स्नातक के उपाधि नै लेनै छेलै आरू पॉल जॉब्स खाली उच्च विद्यालय तक के ही शिक्षा लेने छेलै।*
बाएँ|अंगूठाकार|146x146पिक्सेल|एप्पल लोगो
अंगूठाकार|27 अगस्त 1999 से उपयोग किया जा रहा लोगो।

## निजी जीवन
जॉब्स के एगो बहिन छै जेकरौ नाम मोना सिम्प्सन छेकै। हुनकौ एगो पुरान संबंध सँ १९७८ में हुनकौ पहिलौ बेटी के जनम होलै जेकरौ नाम लीज़ा ब्रेनन जॉब्स छै। सन् १९९१ में वू लौरेन पावेल सँ बियाह करलकै। ई बियाह सँ हुनका तीन गो बच्चा होलै - एगो बेटा आरू दू गो बेटी। बेटा के नाम रीड छै जेकरौ जनम सन् १९९१ में होलै। हुनकरौ बड़की बेटी के नाम एरिन छै जेकरौ जनम सन् १९९५ में होलै, आरू छुटकी बेटी के नाम ईव छै जेकरौ जनम सन् १९९८ में होलै। वू संगीतकार 'दि बीटल्स' के बहुत बड़ौ प्रशंसक छेलै आरू हुनका सब सँ बहुत प्रेरित होलै।

## निधन
२००३ में हुनका पैनक्रियाटिक कैंसर के बीमारी होलै। हुनी ई बीमारी के इलाज ठीक से नै करैलकै। जॉब्स के ५ अक्टूबर २०११ के ३ बजे के आसपास पालो अल्टो, कैलिफ़ोर्निया के घर में निधन होय गेलै। हुनकर अंतिम संस्कार अक्टूबर २०११ में होलै। हुनकर निधन के मौका पर माइक्रोसॉफ्ट आर डिज्नी जैसनौ बड़-बड़ कंपनी सब शोक मनैलकै। पूरा अमेरिका में शोक मनाय गेलै। हुनी निधन के बाद आपनौ पत्नी आर तीन बच्चा के छोड़ी क चल गेलै।

स्टीव के आखिरी शब्द छेलै - "हम बिजनेस के दुनिया में सफलता के चोटी पर पहुँची चुकलौ छियै। जबकि दूसरौ के नजर में हमरौ जिंदगी सफलता के दूसरौ नाम छै। लेकिन काम के छोड़ी क अगर हम आपनौ जिंदगी के बारे में बात करै छियै त हमरा यही समझ में ऐलै कि पैसा जीवन के खाली एक हिस्सा छै आर हम एकरौ आदी होय चुकलौ छियै। आज ई बिस्तर पर पड़लौ-पड़लौ अगर हम आपनौ पूरा जिंदगी के याद करै छियै त हमरा लगै छै कि जिंदगी में हमरा जे नाम आर पैसा मिललै वू मौत के समय कोनो काम के नै छै। आज हम यहाँ अँधेरा में लाइफ सपोर्टिंग मशीन के हरियरौ बत्ती देखी रहलौ छियै। साथ ही भगवान के भी महसूस करी रहलौ छियै। हमरा मौत पास आबैतौ नजर आबी रहलौ छै। हम कहै चाहै छियै कि जब तों आपनौ आखिरी समय के लिए बहुत पैसा जमा करी लेहै छौं, त तोरा रिश्ता, आपनौ कला आर बचपन के सपना पर ध्यान देलौ चाहियौ। हमेशा आर लगातार पैसा कमाबै के आदत तोरा हमरौ जैसनौ ही एक बिगड़लौ इंसान बना देतो।"

## पुरस्कार
१९८२ में टाइम पत्रिका हुनका द्वारा बनैलौ गेलै एप्पल कंप्यूटर के 'मशीन ऑफ द ईयर' के खिताब देलकै। १९८५ में हुनका अमेरिकी राष्ट्रपति द्वारा नेशनल मेडल ऑफ टेक्नोलॉजी मिललै। वही साल हुनका आपनौ योगदान के लिए सैमुअल एस. बियर्ड पुरस्कार मिललै। नवंबर २००७ में फॉर्च्यून पत्रिका हुनका उद्योग में सबसै शक्तिशाली पुरुष के खिताब देलकै। वही साल हुनका 'कैलिफोर्निया हॉल ऑफ फेम' के पुरस्कार भी मिललै। 

अगस्त २००९ मँ, वू जूनियर उपलब्धि द्वारा एक सर्वेक्षण मँ किशोरऽ के बीच सबसै अधिक प्रशंसा मिलनै वाला उद्यमी के रूप मँ चुनलौ गेलै। पहलें इंक पत्रिका द्वारा २० साल पहलें १९८९ मँ 'दशक के उद्यमी' नामित करलौ गेलै। ५ नवम्बर २००९ क॑, जॉब्स् फॉर्च्यून पत्रिका द्वारा दशक के सीईओ नामित करलौ गेलै। नवम्बर २०१० मँ, जॉब्स् फोरब्स पत्रिका हुनक॑ अपनऽ 'पर्सन ऑफ द ईयर' चुनलकै। २१ दिसम्बर २०११ क॑ बुडापेस्ट मँ ग्राफिसॉफ्ट कंपनी हुनक॑ आधुनिक युग के महानतम व्यक्तित्वऽ मँ सँ एक चुनी क॑, स्टीव जॉब्स क॑ दुनिया के पहिलऽ कांस्य प्रतिमा भेंट करलकै।

## बाहरी कड़ी सिनी

* 15343295,00.html एप्पल को मशीन बनाने वाले जॉब्स का इस्तीफा 
* मेरे जीवन की तीन कहानियां- स्टीव जॉब्स
* सात चीज़ें जो स्टीव के मरणोपरांत बदल गईं।
श्रेणी:विज्ञान
श्रेणी:तकनीक
श्रेणी:कंपनी